tyelwa ukutunyelwa e-Kapa kuko ishumi labo elibaleke ngomhla 6 ka February. Omnye kubo udutyulwe koko kubaleka wafa kwaoko, omnye ubetwe ngelitye entloko wawa waza ke wabanjwa, owesitatu udutyulwe emlenzeni waba shiya sekunjalo abebemsukela. Abanye baye kutshona ehlatini. Noko ke akubonakali kuba baya kupumelela.

E-Cumakala kute knsasa ngomhla 8 ka February kwafika i-German line nxeba lembumbulu engalweni. Lite kute ngokuhlwa leva kuko ingxolo ngase buhlanti. Livulile ukuya kukangela ukuba konakele nto- nina lati lisaqala ukuvela emnyango laselipangelelana nale mbumbulu. lite noko lanokudubula kahlanu ngepistoli. Ezinkomeni zalo kumke inkabi yanye. Lifikile e-Cumakala kukutshwe ama volunteer aya kulanda umkondo. Aye awungenisa Ehlatini ada akufika apo ixelelwe kona lo nkabi, afika useko nom- lilo kojiwe inyama ; kanti abanene bawabonile babaleka.

Kwele Diamond inkosana abati ngu Matsemon ibifun’ ukupazamisa xa Urulumente abala abantu bayo. Ide yatunyelwa isamane yasuka yasongela ngeliti uya kuzibonela oza kuyi bamba. Yakukuva oko Imantyi induluke neqelana lamapolisa. Ifike Imantyi yase limbamba ngentamo u-Matseman imfaka enqweleni. Ute kubantu bake mabamncede. Enye indoda ibambe Imantyi ngentamo. Amapolisa akupe ipistoli zawo ati aza kudubula. Kwakuba njalo bayekile abaka Matseman abantu, yemka inkosi yabo yasiwa etolongweni kungafezekanga okuya kusongela kwayo. Kuvakala ukuba ihlauliswe iwaka lenkomo. *— Express*

Umntu ne Mfene.—Ipepa lase *Colesberg* liti ute u-Mr. John Pringle wapuma epete umpu wake eya kufuna igusha. Ute xa anyuka ntabeni itile wegaga nenkunzi zemfene zintlanu. Uyidubule enye. Ezintatu zibalekile. Ute akubona intlungu zayi dubuleyo wacinga ukuba makaye kuyi gqibela. Ute xa ayayo zabuya ezimbini ukuza kuyi nceda. Udubule ngo mlomo obusanxashiwe, wati kuba etukile wazi posa zombini. Enye kuzo ibalekile yakuva isitonga enye yakumbula emagxeni nase sinqeni amazinyo yawafaka entanyeni. Ubokuti “ ndim ndim ” yahlala yada yamwisa pantsi. Ute xa apantsi wazuza iqinga lokuyibamba ngomqala, kanti kukuza kuyoyisa kwake oko. Ucole ilitye eyibambile njalo wayibeta entloko wayibulala.

Oziwise emtini.—Abatile abavela ekulweni bati kute ngenye imini babona amadodana ama Ngqika ase sikolweni ekwiqela elilwayo. Ate amanye kanti selahlukile kakulu kwabanye aze ke aqaulwa asuke- lwa aya kungena ehlatini. Lite kuba lilelincinane elihlati bangena abebesukela. Kupakati bafike enye indodana abati ngu Robert ikwele emtini umpu yawushiya ngapantsi. Ite enye indoda yadubula yaposa ; ibuye yapos aokwesibini, wasuka lomfana wazenza odutyulwe waziwisa pantsi wanga ufile. Bamkangela bati xa baza kumshiya kwafika omnye umntu, waselehlaba ngomkonto. Ute umnene akuqonda ukuba ndapela wavuka wabaleka. Bamsukela bambamba bamzisa kube Lungu, ngoku use tolongweni.

U-Tini Maqoma kuke kwavakala ngomhla 3 ka February ukuba uye kuma polisa asitoba ama Mfengu abebekwe kufupi nomhlaba wake, waya exobile kakulu, wati ukuba akemki kwaoko uza kuwabulala watsho umkonto wake wawuposa pantsi kwakatatu. Kwakuba njalo emkile okunene eva kudutyulwa ngase mva kwawo. Singazi ke ukuba abalekile na kodwa aye kufika selesibozo elinye lingaziwa apo liye kona. Kuhlanganiswe kwaoko imikosi yase mlungwini ekolise ngama “volunteer” nama polisa. Yakubon’ ukuba izalise e-Fort Beaufort kuvakele ukuba eliya polisa belite shwaka lisuke laya ekaya nokuba kanjalo u-Tini lowo ubebangwa butywala ukuze awagxote amapolisa, nokuba akadubulanga kuwo, ufumane wadubula emoyeni ekupa isikoti ebesingxashiwe. Zakuvakala ozondawo kutiwe imikosi mayi buye icitakale. Siva ke ukuba uyavuma ukuhlaula ngokuwagxota ama polisa.

E-Lujilo.—U-Schermbrucker uti kwincwadi ayi bale ngomhla 30 ka January ebalisa ngomkosi obupantsi kwake, “ Ndati xa ndisawelele ngapesheya kwe Nciba ndafika kusitiwa umkosi warn uke wahlangana nempi wabulala abantu abamashumi mabini kuyo wayi gxota. Omnye wabafazi esibabambe kona uti kulompi ibalekileyo bekuko no Dukwana. Kute ke ngemini elandelayo sabamba iqela elikulu labafazi lisiya Emgwali. Ndilinqandile ukuba liziswe

ampini. Ndite ndakuzikangela impahla abazitweleyo ndafika ingxowa zokudla zilishumi elinasihlanu, ndafika ezingutyeni apa befihle amaselwa azele yiruluwa, kuko nedopisi, nembumbulu nefolom, nengcawa ezintsha zamadoda ezimashumi mane ananye. Kubonakele ukuba kanti abafazi aba ngabatwali bokudla neruluwa abatwalela amadoda. Ite lompahla bebeyi twele ndayi timba yonke ndababamba ndabatumela (e-Qonce) kunye nenqwelo ngemini elande­layo.”

Kwele Diamond.—Umbaleli wepepa lase Bayi uti, “ Ilanga asikuko nokuba libalele kweli lizwe, indlala ibabandezele abantsundu, ukudla kutshile, kanti bebengavunanga nto kakade nyakenye. Ukongezelela kulonto usuke u-Major Lanyon watabata imazi namatole enkomo zama Betshwana, ezikuma- kulu amane namahlanu, ngokuba inkosana abati ngu Gasibone, isuke yabiza ibrandi kwinkantini evunyelwe ngu Rulumeni. U-G-asibone lowo use ngu mhedeni, ulinxila. Elilizwe (ikulo inkantini) lalilelake ngapambili wapulukana nalo ngenxa ka Waterboer. U-Gasibone ke ayikamxolisi nangoku lonto. Ibiyileyo imbangi yokuba abize ibrandi nerafu kuma Bulu na Belungu abemi kulo mhlaba. Usuke u- Major Lanyon wapuma nomkosi omkulu ukuza kuhlaulisa ku Gasibone, efun’ ukuza alwe ukuba akuhlahlwa. Bate bakufika emhlabeni wake bafika ebalekile base beyitimba yonke inkomo abafika iko. Ezonkomo bezingezizo ezika Gasibone. Abani nizo, abantu ababengenatyala kulento, base bunzimeni. Ezonkomo ngoku kutiwa ziya tengiswa, indlala ibahleli abantu, kuba inkoliso yazo ibisengwa. Abanye abantu, nabangenanto no Gasibone bayayisabisa impahla yabo ngokoyikela ukuti u-Major Lanyon uza kuza kuzitimba noko bangenatyala. Bonke abanako baza kumka kweli lizwe bangabi nanto yokwenzana na Belungu.”

IMALI EROLIWEYO IBATALELA “ ISIGIDIMI ” NGO FEBRUARY.

|  |  |  |  |
| --- | --- | --- | --- |
| Igama. | Umlambo. | Ihlaulelwe. | Inani. |
| Rev. T. Weiz | Shiloh | Dec., 1878 | £0 16 0 |
| Mr. P. Koti | Transkei | Feb. 1878 | 0 15 0 |
| Rev. J. Dewar | Queen’s Town | Dec., 1879 | 0 12 0 |
| Mr. P. Rebe | East London | June, 1877 | 0 10 0 |
| „ Kildasi | Debe | Dec., 1877 | 0 9 0 |
| „ Silas Masha | Graaff-Reinet | Do. | 0 8 0 |
| Rev. C. Taberer | Keiskama Hoek | Do. | 0 8 0 |
| Mr. Wakeford | Queen’s Town | June, 1878 | 0 6 0 |
| „ Lokwe | Goshen | Dec., 1877 | 0 6 0 |
| „ S. Nkosi | Graham’s Town | Do. | 0 6 0 |
| „ Kondile | Do. | Do. | 0 4 4 |
| „ Umdala | Aliwal North | Dec., 1878 | 0 4 0 |
| Rev. J. Auld | Elujilo | Do. | 0 4 0 |
| Mr. Mzimba | Burnshill | Do. | 0 4 0 |
| Rev. H. Kayser | Pt. Elizabeth | Do. | 0 4 0 |
| Miss MacRitchie | Lovedale | Dec., 1877 | 0 4 0 |
| Mr. Xolla | Graham’s Town | Dec., 1878 | 0 4 0 |
| „ Gongxeka | Do. | Do. | 0 4 0 |
| „ Ncaluza | Natal | Do. | 0 4 0 |
| ,, Xaba | Do. | Do. | 0 4 0 |
| „ Umali | Do. | Do. | 0 4 0 |
| Rev. D. MacLeod | Burnshill | Do. | 0 4 0 |
| Mr. Gana Kakaza | Heald Town | Do. | 0 4 0 |
| Rev. R. Mullins | Graham’s Town | Do. | 0 4 0 |
| Mr. Hlongwane | Queen’s Town | Nov., 1877 | 0 3 8 |
| „ Meyatu | Gillton | Feb., 1879 | 0 3 6 |
| ., Loza | Macfarlane | Dec., 1878 | 0 3 0 |
|  | isaziso |  |  |

BALIQELA abatabati be *Sigidimi* abatumele incwadi zokukalaza ngo-  
kuti amapepa abo akafikeleli. Kuya ziswa ke ukuba isi-

zatu soko kukuba bengekasi hlauleli njengoko babetunylwe  
incwadi yokuba bahlaule. Abanye banetyala lomnyaka abanye yimi-  
nyaka emitatu.

Baya ziswa abasapele ngomuyaka we 1876 ukuhlau-  
la ukuba ama pepa abo akayi kuba satunyelwa xa imali  
ingafikanga ngo March,

NGOKUTUNYELWA KWE MALI.

KUBATABATI be *Sigidlmi* kuko abaman’  
ukukala ngokuti bengahlauli nje kungo-

kuba bengenaqinga lokuyi tumela imali. Indle-  
le ekunokwenziwa ngazo zimbini. Enye ku-  
kutumela izitampu. Enye neyona iqiniseki-  
leyo kukuya kuyinika lomali kumntu okufu-  
pi ogcina incwadi zeposi aze ke yena anikele  
ipepa abati ukulibiza yimali yeposi, (Post  
office order) ukuze ke umntu atumele lona ku  
Mr. J. Wilson. Umgcini posi lowo uya abize  
itiki ukuba imali eza kutunyelwa iyi ponti  
mhlaumbi ingapantsi kwayo. Indawo egqiti-  
seleyo ngokulunga kolu luhlobo lokutumela  
imali kukuba xa ilahlekileyo angabuye umntu  
aye kufuna elinye ipepa ngapandle kokubuya  
ahlaule.

ISAZISO NGABACELA UKUTENGA

IRULUWA.

KUYA ziswa kubo bonke ukuba, isiko eliya  
kulandelwa kukunganiki mvumelo kule

ofisi yokutenga iruluwa ne mipu kubantu aba-  
ngahlali kumahlulo wase Victoria East. Esi  
saziso kubonakala ukuba siya funeka ngenxa  
yokuba baninzi kwabebeze kucela imvumelo  
apa, baba kodwa bengahlali kulo Mahlulo,  
kanjalo besiza bengaziwa zi Mantyi zabo.

PERCY NIGHTINGALE,

Kwi Ofisi Yemantyi, Imantyi,  
E-Dikeni, February 4, 1878.

ISIGIDIMI SAMAXOSA, MARCH 1, 1878 7